Mondo Owada

* Anime
* Piesă
 Interpreți

**Mondo Owada** (大和田 紋土*Ōwada Mondo*) este un personaj masculin din primul joc intitulat *Danganronpa: Trigger Happy Havoc*.

## Relaţii

### Daiya Owada

Daiya a fost fratele mai mare al lui Mondo, dar și, până în momentul morții, liderul și fondatorul găștii de motocicliști *Diamantele Nebune*. Mondo și-a respectat foarte mult fratele, ceea ce l-a determinat să îi urmeze sfatul conform căruia *indiferent de situație, un bărbat adevărat ÎNTOTDEAUNA își ține promisiunile*.

Când el și fratele său au participat la o cursă de motociclete, Mondo, în încercarea sa de a se afirma, a devenit nesăbuit. Daiya și-a salvat fratele mai mic cu prețul propriei vieți, iar, înainte de a muri, Daiya i-a cerut lui Mondo să împiedice orice încercare de destrămare a găștii. Prin urmare, Mondo se simte vinovat de cele întâmplate, el nu doar considerându-se responsabil pentru moartea fratelui, ci și încălcând *promisiunea dintre doi bărbați*, pe care i-a făcut-o fratelui său înainte de a deceda.

### Chuck

Chuck a fost animalul de companie al lui Mondo, pe care obișnuia să îl strige *băiețaș*. Moartea cățelului l-a afectat profund pe Mondo, emoționându-se peste măsură de fiecare dată când se gândește la Chuck.

### Takemichi Yukimaru

Takemichi a fost unul dintre membrii găștii de motocicliști, din care și Mondo a făcut parte. El a fost garda de corp a lui Mondo, dar și paznicul Diamantelor Nebune. Natura sa calma s-a completat armonios cu caracterul impulsiv al lui Mondo.

După moartea lui Daiya, Takemichi a devenit cea mai apropiată persoană din viața lui Mondo, motiv pentru care prietenul i-a fost capturat.

Takemichi este menționat de către Mondo într-un conținut bonus, *non-canon*, al jocului video *Danganronpa V3: Killing Harmony*, când îi spune lui Kiyotaka de momentul când Mondo a trebuit să stea treaz până târziu pentru a discuta cu mana lui dreaptă care trecea printr-o perioada dificilă.

### Kiyotaka Ishimaru

La începutul jocului *Killing School Life*, relaţia dintre Mondo şi Kiyotaka a debutat cu un sentiment de antipatie, cauzat de personalitatea şi convingerile diferite avute. Relaţia lor a suferit o schimbare abia atunci când Mondo şi Kiyotaka au paritcipat la un concurs de rezistenţă, în cadrul căruia şi-au încercat amândoi puterile pentru a vedea cine rezistă cel mai mult într-o saună. În ziua de după competiţie, ei devin dintr-odată cei mai buni prieteni, îşi zic unul altuia *frate* şi sunt afectuoşi.

Cordialitatea pe care Kiyotaka a simţit-o pentru Mondo l-a împiedicat să creadă că bunul său prieten l-a omorât pe Chihiro. În loc să îl voteze pe Mondo vinovat, s-a votat pe el însuşi, iar după execuţia lui Mondo, Kiyotaka a devenit "Kiyondo Ishida", preluând, din cauza durerii simţite şi a puternicii legături frăţeşti, personalitatea lui Mondo.

Multe dintre imaginile oficiale sugerează că cei doi, pe când erau elevi la Academia Hope's Peak, au fost foarte apropiaţii, dar şi că îşi petreceau adesea timpul cu Chihiro.

### Chihiro Fujisaki

Prima dată când au interacționat, Mondo s-a repezit la Byakuya, persoana care tocmai îl făcuse pe Chihiro să plângă. Ziua următoare, Mondo a strigat accidental la Chihiro, ceea ce l-a făcut să plângă. Mondo îi cere scuze imediat, promițându-i că nu va striga din nou. În speranța de a își îmbunătăți condiția fizică, Chihiro îi cere mai târziu lui Mondo să se antreneze cu el, fiind astfel dezvăluit faptul că Chihiro este un bărbat plăpând, dornic să devină puternic. Mondo, gelos pe caracterul hotărât al lui Chihiro, îl ucide la mânie, cu o halteră. El ajunge imediat să regrete, iar, pentru a se revanșa față de Chihiro, decide să îi păstreze secretul (face în așa fel încât crima să pară că a avut loc în vestiarul fetelor, sparge *e-Handbook*ul lui Chihiro).

După ce Mondo și Chihiro mor, o poză cu el, Chihiro şi Leon este găsită de către supraviețuitori, iar, în jocul *non-canon* *Ultimate Talent Development Plan*, din *Danganronpa V3*, Chihiro îi spune adevărul destul de devreme, iar cei doi se antrenează împreună, Mondo fiind, pentru un timp îndelungat, singura persoană care a știut adevărul, asta până când Chihiro, la sfârșitul anilor școlari, le-a spus și celorlalți.

### Leon Kuwata

Este posibil ca Mondo să fi fost prieten cu Leon , o poză cu el, Chihiro şi Leon fiind găsită la scurt timp după moartea lor. În Danganronpa 1.2 Reload Artbook, se află că Mondo l-a considerat pe Leon un imbecil, dar şi că Leon credea că stilul lui Mondo nu îl face să pară popular.

### Makoto Naegi

Byakuya l-a făcut pe Mondo să își iasă din fire, iar Makoto , voind ca Mondo să nu facă ceva ce va regreta mai târziu, ajunge să fie lovit de Mondo, atunci când încearcă să intervină. Ulterior, Mondo, își cere scuze pentru irascibilitatea de care a dat dovadă.

Mondo l-a suspectat pe Makoto de asasinarea lui Sayaka, locul crimei fiindu-i suficient pentru a îi trezi bănuieli.

Când se ia la întrecere cu Kiyotaka, pentru a vedea cine rezista mai mult în saună, Mondo îi cere lui Makoto să le fie martor, astfel încât desfășurarea concursului să fie una corectă. Acest fapt poate indica că Mondo are mai multă încredere în Makoto după ce inocența i-a fost dovedită în cadrul primului proces al clasei.

În *Free Time events*, după ce evadează de la Academia Hope's Peak, Mondo îl invită pe Makoto să conducă împreună cu banda sa de motocicliști. Cand Makoto se arată nesigur, Mondo îl asigură că poate urca lângă el, pe motocicletă. De asemenea, Mondo îi destăinuie lui Makoto nehotărârea pe care o are față de alegerea unei cariere.

Makoto se dovedește capabil să descopere responsabilul pentru asasinarea lui Chihiro, iar, odată ce motivele pentru care a comis această faptă sunt dezvăluite, Makoto începe să se simtă vinovat, dar și supărat când Mondo urmează să fie executat.

### Byakuya Togami

Lui Byakuya îi face plăcere să îl tachineze pe Mondo, pe când, cel din urmă, îl găsește enervant. Byakuya l-a înfuriat odată pe tânăr, Makoto, pentru ca nu cumva disputa lor să se termine cu o bătaie, intervenind imediat. Mondo continuă să fie tachinat de către Byakuya, care îi insultă adesea înfățișarea și mentalitatea. De asemenea, Byakuya își bate joc și pentru faptul că Mondo îl sprijină pe Chihiro, o persoană pe care o consideră slabă.